朱善

朱善（），字备萬，号一斋。丰城（今江西丰城）人。明朝初期政治人物。

 生平 
生於元顺帝至元六年（1340年），元末兵亂期間隱居侍奉繼母。明朝初年，擔任南昌教授。洪武八年（1375年）廷對第一，授翰林院修撰。洪武十八年，任文淵閣大學士，嘗講《家人卦》、《心箴》等。卒于明成祖永乐十一年（1413年），謚文恪。有《詩經解頤》、《史輯》傳世《明史》（卷137）：“朱善，字備萬，豐城人。九歲通經史大義，能屬文。元末兵亂，隱山中，事繼母以孝聞。洪武初，為南昌教授。八年，廷對第一，授修撰。逾年，奏對失旨，改典籍，放還鄉。復召為翰林待詔。上疏論婚姻律曰：「民間姑舅及兩姨子女，法不得為婚。仇家詆訟，或已聘見絕，或既婚復離，甚至兒女成行，有司逼奪。按舊律：尊長卑幼相與為婚者有禁。蓋謂母之姊妹，與己之身，是為姑舅兩姨，不可以卑幼上匹尊屬。若姑舅兩姨子女，無尊卑之嫌。成周時，王朝相與為婚者，不過齊、宋、陳、杞。故稱異姓大國曰「伯舅」，小國曰「叔舅」。列國齊、宋、魯、秦、晉，亦各自為甥舅之國。後世，晉王、謝，唐崔、盧，潘、楊之睦，朱、陳之好，皆世為婚媾。溫嶠以舅子娶姑女，呂滎公夫人張氏即其母申國夫人姊女。古人如此甚多，願下群臣議，馳其禁。」帝許之。十八年擢文淵閣大學士。嘗講《家人卦》、《心箴》，帝大悅。未幾，請告歸。卒年七十二。著有《詩經解頤》、《史輯》傳於世。正德中，謚文恪。”。

参考文献

Category:朱姓
Z
Category:明朝翰林
Category:明朝文淵閣大學士
Category:諡文恪
Category:明朝會試正考官